

Noraksts

 Attīstības un teritorijas plānošanas

 komisija 18.03.2025. (prot.Nr.11)

**Lēmums**

Cēsīs, Cēsu novadā

2025. gada 18. martā Nr. 153 (prot.Nr.11)

**Par nekustamā īpašuma “Pagasta zeme 23”, Līgatnes pagasts, Cēsu novads, ar kadastra Nr. 4262 003 0060 daļas nodošanu nomai un nomas tiesību izsoles noteikumu apstiprināšanu**

Cēsu novada pašvaldības Līgatnes apvienības pārvaldē 2024.gada 10.novembrī saņemts Jāņa Zvaigznes (turpmāk – Iesniedzējs) iesniegums (reģ.Nr.Nr.D1-2/2024/408) par nekustamā īpašuma Pagasta zeme 23, Līgatnes pagastā, Cēsu novadā, kadastra Nr.42620030060 (turpmāk – Nekustamais īpašums) daļas 0,690 ha platībā, iznomāšanu, ar izmantošanas mērķi - liellopu ganības vai kā siena ieguves teritorija.

Nekustamais īpašums, kas sastāv no zemes vienības (kadastra apzīmējums 42620030060) ar kopējo platību 0,8537 ha, ir Cēsu novada pašvaldības valdījumā, pamatojoties uz Administratīvo teritoriju un apdzīvoto vietu likuma 6.pantu, 1.pielikuma 14.punktu kā Līgatnes novada pašvaldības tiesību, saistību un mantas pārņēmējai. Zemes vienība nav reģistrēta zemesgrāmatā un tā nav iznomāta.

Pašvaldību likuma 4.panta pirmās daļas 12.punktā noteikts, ka viena no pašvaldību autonomajā funkcijām ir sekmēt saimniecisko darbību pašvaldības administratīvajā teritorijā un sniegt tai atbalstu.

Līgatnes apvienības pārvaldē saņemts 2024. gada 11.decembra SIA „LVKV”, reģ. Nr.44103009697 , vērtējums, saskaņā ar kuru nekustamā īpašuma nomas maksas vērtība ir 90,00 EUR *(deviņdesmit euro un 00 centi)* gadā bez PVN.

Ministru kabineta 2018. gada 19. jūnija noteikumi Nr. 350 "Publiskas personas zemes nomas un apbūves tiesības noteikumi" 32.punkts nosaka, ka “*Neapbūvēta zemesgabala nomnieku noskaidro rakstiskā vai mutiskā izsolē. Iznomātājs pieņem lēmumu par piemērojamo izsoles veidu, nodrošina izsoles atklātumu un dokumentē izsoles procedūru*.”

Pamatojoties uz Pašvaldību likuma 10.panta otrās daļas pirmo daļu, 73.panta trešo un ceturto daļu, Ministru kabineta 2018. gada 19. jūnija noteikumi Nr. 350 "Publiskas personas zemes nomas un apbūves tiesības noteikumi" 32.un 33. punktu, Cēsu novada pašvaldības Attīstības un teritorijas plānošanas komisija nolemj:

1. Rīkot Cēsu novada pašvaldības valdījumā esošā nekustamā īpašuma “Pagasta zeme 23”, Līgatnes pagasts, Cēsu novads, kadastra Nr. 4262 003 0060 zemes vienības (kadastra apzīmējums 42620030060) daļas 0,690 ha platībā (skatīt kadastra kartes izdruku) rakstisko izsoli ar augšupejošu soli;
2. Nomas objekta mērķis – lauksaimniecībā izmantojamā zeme;
3. Noteikt nomas maksas sākumcenu – 90,00 EUR (deviņdesmit *euro*, 00 centi) gadā bez PVN;
4. Apstiprināt nomas tiesību izsoles publicējamo informāciju (Lēmuma 1. pielikums) un izsoles noteikumus (Lēmuma 2.pielikums).
5. Noteikt, ka papildus nomas maksai Nomnieka pienākums ir samaksāt nekustamā īpašuma nodokli, PVN, citus maksājumus, kas saistīti ar nekustamā īpašuma lietošanu un neatkarīga vērtētāja atlīdzības summu par tirgus nomas maksas noteikšanu (150,00 EUR + PVN) atbilstoši Iznomātāja noteiktajai kārtībai un apmēram;
6. Uzdot Cēsu novada Līgatnes apvienības pārvaldes Izsoles komisijai organizēt Nomas objektu nomas tiesību izsoli atbilstoši Nomas tiesību izsoles noteikumiem;
7. Atbildīgais par lēmuma izpildi Cēsu novada Līgatnes apvienības pārvaldes vadītāja;
8. Kontroli par lēmuma izpildi veic Cēsu novada pašvaldības izpilddirektore.

Attīstības un teritorijas plānošanas komisijas

priekšsēdētāja /personiskais paraksts/ I.Suija-Markova

Sekretāre /personiskais paraksts/ A.Alksnīte

Noraksts pareizs.

Cēsu novada Centrālās administrācijas

 Administrācijas biroja sekretāre A.Alksnīte

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*1.pielikums*

Apstiprināts

ar Cēsu novada pašvaldības
Attīstības un teritorijas plānošanas komisijas
2025.gada 18.marta lēmumu Nr.153

 **PUBLICĒJAMĀ INFORMĀCIJA PAR NOMAS OBJEKTU**

|  |  |
| --- | --- |
| **Nomas tiesību izsolesorganizētājs** | Cēsu novada pašvaldības Līgatnes apvienības pārvalde,reģistrācijas Nr.90000031048,juridiskā adrese: Nītaures iela 6, Augšlīgatne, Līgatnes pagasts, Cēsu novadse-pasts: ligatne@cesunovads.lv  |
| **Nomas tiesību izsoles veids** | Pirmā rakstiskā izsole ar augšupejošu soli. |
| **Nomas objekts** | Nekustamā īpašuma “Pagasta zeme 23”, Līgatnes pagasts, Cēsu novads, kadastra Nr. 4262 003 0060 zemes vienības (kadastra apzīmējums 42620030060) daļas 0,690 ha platībā. |
| **Nomas objekta raksturojošāinformācija, citi iznomāšanasnosacījumi** | Zemes vienības lietošanas mērķis – zeme, uz kuras galvenā saimnieciskā darbība ir lauksaimniecība, kods 0101. |
| **Iznomāšanas mērķis** | Lauksaimniecībā izmantojamā zeme.  |
| **Iznomāšanas termiņš** | 6 gadi, no nomas līguma noslēgšanas dienas, ar iespēju pagarināt nomas līguma termiņu normatīvajos aktos noteiktajā kārtībā un termiņā. |
| **Iznomājamā objekta nosacītās sākuma nomas maksas apmērs unizsoles solis** | 90,00 EUR/gadā, bez pievienotās vērtības nodokļa. |
| **Izsoles veids**  | Rakstiska pirmā izsole ar augšupejošu soli |
| **Citi maksājumi** | Papildus nomas maksai Nomnieks apmaksā nekustamā īpašuma nodokli, pievienotās vērtības nodokli, neatkarīga vērtētāja atlīdzības summu par tirgus nomas maksas noteikšanu (**150,00 EUR +PVN**) atbilstoši Iznomātāja Līgumā noteiktajai kārtībai un apmēram. |
| **Nomas īpašie nosacījumi** | 1. Nomas maksa par Nomas objektu jāmaksā saskaņā ar nomas līguma nosacījumiem.2. Nomniekam netiek piešķirta apbūves tiesība.3. Nomniekam nav tiesību nodot Nomas objektu vai tā daļu apakšnomā trešajām personām.4.Nomniekam netiek piešķirtas pirmpirkuma tiesības. |
| **Pieteikumuiesniegšanas datums, laiks un vieta** | Pieteikumi iesniedzami līdz **2025.gada 1.aprīļa plkst. 09:15** - Cēsu novada Līgatnes apvienības pārvaldes klientu apkalpošanas centrā (adreses: Nītaures iela 6, Augšlīgatne, Līgatnes pag., Cēsu nov., LV-4108) vai elektroniski uz e-pastu: ligatne@cesunovads.lv  |
| **Pieteikuma atvēršanas datums, laiks un vieta** | Iesniegtie pieteikumi tiek atvērti **2025.gada 1.aprīlī plkst. 12:00, adrese: Nītaures iela 6, Augšlīgatne, Līgatnes pag., Cēsu nov., 1.stāvā.** |
| **Iznomājamā objektaapskates vieta un laiks** | Katru darba dienu, sākot ar informācijas publicēšanas dienu Cēsu novada pašvaldības tīmekļvietnē [www.cesunovads.lv](http://www.cesunovads.lv) līdz **2025.gada 27.martam, plkst.12.00**, vienu dienu iepriekš saskaņojot to pa tālruni: 22005965 (Dainis Jurka – saimniecības vadītājs).  |

*2.pielikums*

Apstiprināts

ar Cēsu novada pašvaldības
Attīstības un teritorijas plānošanas komisijas
2025.gada 18.marta lēmumu Nr.153

**Nekustamā īpašuma “Pagasta zeme 23”**

**Līgatnes pagastā, Cēsu novadā,**

**zemes vienības ar kadastra apzīmējumu 4262 003 0060 0,6900 ha platībā**

**NOMAS TIESĪBU IZSOLES NOTEIKUMI**

1. **Vispārīgie noteikumi**
	1. Nekustamā īpašuma “Pagasta zeme 23”, Līgatnes pagastā, Cēsu novadā, zemes vienības daļas ar kadastra apzīmējumu 42620030060 0,6900 ha platībā, turpmāk - Nekustamais īpašums, nomas tiesību izsoles noteikumi, turpmāk - Noteikumi, nosaka kārtību, kādā organizējama Nekustamā īpašuma zemes nomas tiesību izsole.
	2. Izsole tiek organizēta atbilstoši Ministru kabineta 2018.gada 19.jūnija noteikumiem Nr.350 „Publiskas personas zemes nomas un apbūves tiesības noteikumi”.
	3. Nekustamā īpašuma iznomātājs - Cēsu novada pašvaldība, Līgatnes apvienības pārvalde reģistrācijas Nr. 9000057333, adrese: Nītaures iela 6, Augšlīgatne, Līgatnes pagasts, Cēsu novads, turpmāk – Iznomātājs.
	4. Izsoles mērķis – iznomāt Nekustamo īpašumu par iespējami augstāko cenu, nosakotpretendentu, kas šādu cenu piedāvās, rakstiskā izsolē.
	5. Nekustamā īpašuma nomas tiesību izsoli veic Cēsu novada Līgatnes apvienības pārvaldes Izsoles komisija (turpmāk tekstā – Komisija).
	6. Iznomājamais Nekustamais īpašums – Cēsu novada pašvaldības pārvaldībā esoša nekustamā īpašuma Pagasta zeme 23, Līgatnes pagasts, Cēsu novads, zemes vienības (kadastra apzīmējums 42620030060), daļas 0,690 ha platībā, nekustamā īpašuma kadastra Nr.42620030060, iznomāšanu.
	7. Iznomājamā Nekustamā īpašumalietošanas mērķis – lauksaimniecībā izmantojamā zeme.
	8. Nomas līguma termiņš -6 (seši) gadi no Nomas līguma noslēgšanas dienas, ar iespēju pagarināt nomas līguma termiņu normatīvajos aktos noteiktajā kārtībā.
	9. **Iznomājamā Nekustamā īpašuma nomas maksas sākumcenas (nosacītās nomas maksas) apmērs ir 90,00 EUR gadā**. Papildu nomas maksai Nomnieka pienākums ir maksāt nekustamā īpašuma nodokli par nomas objektu, PVN, citus maksājumus, kas saistīti ar nekustamā īpašuma lietošanu un jākompensē pieaicinātā sertificēta vērtētāja atlīdzības summu par Nomas objekta izsoles nomas maksas noteikšanu, veicot Iznomātājam vienreizēju maksājumu 150,00 EUR (viens simts piecdesmit *euro* 00 centi) apmērā bez pievienotās vērtības nodokļa līguma noteikumos noteiktajā kārtībā.
	10. Izsoles dalībniekiem ir tiesības apskatīt izsoles Nekustamo īpašumu sākot no sludinājuma publicēšanas dienas līdz **2025.gada 27.martam plkst.12.00** tīmekļvietnē <https://www.cesis.lv/lv/izsoles/> , saskaņojot apskates laiku pa tālruni **22005965**.
	11. Informācija (sludinājums) par izsoli tiek publicēta pašvaldības tīmekļvietnēs: <https://www.cesis.lv/lv/izsoles/> .

**2. Pieteikumu iesniegšana**

* 1. Pieteikums izsolei (1.pielikums) iesniedzami **līdz 2025.gada 1.aprīļa plkst.09:15** slēgtā aploksnē ar uzrakstu **“Pieteikums rakstiskai nedzīvojamo telpu nomas tiesību izsolei objektā “Pagasta zeme 23”, Līgatnes pagasts, Cēsu novads”**,iznomātāja nosaukums un juridiskā adrese;atzīme: **„Neatvērt pirms izsoles”** :
		1. nododot personīgi Cēsu novada Līgatnes apvienības pārvaldes Valsts un pašvaldības vienotajā klientu apkalpošanas centrā, kas atrodas Nītaures ielā 6, Augšlīgatnē, Līgatnes pagastā, Cēsu novadā, LV-4108 (darba laikā: pirmdienās no plkst. 8:00 līdz 18:00, otrdienās, trešdienās, ceturtdienās no plkst. 8:00 līdz 17:00, piektdienās no plkst. 8:00 līdz 13:00);
		2. nosūtot pa pastu uz adresi: Nītaures iela 6, Augšlīgatne, Līgatnes pagasts, Cēsu novads, LV-4108. Pasta sūtījumam jābūt nogādātam šajā punktā noteiktajā vietā un termiņā. Nomas tiesību pretendents pats personīgi uzņemas nesavlaicīgas piegādes risku;
		3. nosūtot elektroniski uz elektronisko pasta adresi: ligatne@cesunovads.lv .
	2. Nomas tiesību pretendenti var būt jebkura fiziskā vai juridiskā persona vai personālsabiedrība, kura, saskaņā ar spēkā esošajiem normatīvajiem aktiem var iegūt nomā telpas, vai arī veic komercdarbību vai saimniecisko darbību un kuras nolikumā noteiktajā termiņā un kārtībā iesniegušas pieteikumu dalībai izsolē.
	3. Lai reģistrētos par izsoles dalībnieku, jāiesniedz pieteikums, kurā jānorāda:
		1. fiziskai personai – vārds, uzvārds, personas kods, deklarētā dzīvesvietas adrese un cita adrese, kurā fiziskā persona ir sasniedzama (ja tāda ir);
		2. juridiskai personai, personālsabiedrībai – firmas nosaukums, reģistrācijas numurs, juridiskā adrese;
		3. nomas tiesību pretendenta pārstāvja vārds, uzvārds, personas kods (ja ir);
		4. oficiālo elektronisko adresi, ja ir aktivizēts tās konts, vai elektroniskā pasta adresi (ja ir);
		5. nomas objekts, nekustamajam īpašumam arī adrese, kadastra apzīmējums un platība;
		6. nomas laikā plānotās darbības nomas objektā,  tai skaitā norāda, vai un kāda veida saimniecisko darbību ir plānots veikt;
		7. pretendenta piedāvātā nomas maksa, kas ir augstāka par izsoles noteikumu 1.8. punktā norādīto nosacīto nomas maksu;
		8. nomas tiesību pretendenta piekrišana, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.
	4. Iznomātājam ir tiesības neiznomāt nomas tiesību pretendentam, ja nomas tiesību pretendents pēdējā gada laikā no pieteikuma iesniegšanas nav labticīgi pildījis citā ar iznomātāju noslēgtā līgumā noteiktos nomnieka pienākumus – tam ir bijuši vismaz trīs maksājumu kavējumi, kas kopā pārsniedz divu maksājumu periodu, ja līgumā noteikts viena mēneša nomas maksas aprēķina periods, vai vienu maksājuma periodu, ja līgumā noteikts viena ceturkšņa nomas maksas aprēķina periods, vai iznomātājam zināmi publiskas personas nekustamā īpašuma uzturēšanai nepieciešamo pakalpojumu maksājumu parādi, vai nomas tiesību pretendentam ir jebkādas citas būtiskas neizpildītas līgumsaistības pret iznomātāju.
	5. Ja kāds no pretendentiem pieteikumā nav iekļāvis visu minēto informāciju vai norādījis nepatiesas ziņas, Izsoles komisija pieņem lēmumu par nomas tiesību pretendenta izslēgšanu no dalības rakstiskā izsolē un pieteikumu neizskata.
	6. Saņemot pieteikumus par piedalīšanos nomas tiesību izsolē, Iznomātājs reģistrē saņemtos pieteikumus to saņemšanas secībā, norādot saņemšanas datumu un laiku, kā arī nomas tiesību pretendentu. Pieteikumu glabā slēgtā aploksnē līdz izsoles sākumam.

2.7.Informācija par reģistrētiem pretendentiem un to skaitu netiek izpausta līdz pieteikumu atvēršanas sanāksmei.

2.8.Nomas tiesību Izsoles komisijas locekļi nedrīkst būt nomas tiesību pretendenti, kā arī tieši vai netieši ieinteresēti attiecīgā procesa iznākumā.

1. **Izsoles norise un līguma slēgšana**
	1. **Rakstiska izsole (pieteikumu atvēršanas sanāksme) notiks 2025.gada 1.aprīlī, plkst.12:00** Cēsu novada Līgatnes apvienības pārvaldē, Nītaures iela 6, Augšlīgatne, Līgatnes pagasts, Cēsu novads, pirmajā stāvā.
	2. Komisija izsoles noteikumu 3.1. punktā norādītajā pieteikumu atvēršanas datumā, laikā un vietā klātesošajiem paziņo, ka sākusies izsole.
	3. Pretendentu pieteikumus Komisija atver to iesniegšanas secībā.
	4. Pēc pieteikumu atvēršanas Komisijas priekšsēdētājs nosauc nomas tiesību pretendentu, pieteikuma iesniegšanas datumu un laiku, kā arī nomas tiesību pretendenta piedāvāto nomas maksas apmēru un parakstās uz pieteikuma (parakstās arī pārējie komisijas locekļi). Nomas pieteikumu atvēršanu protokolē. Mutiskie piedāvājumi rakstiskā izsolē ir aizliegti.
	5. Ja Komisija konstatē, ka pieteikumā nav iekļauta Izsoles noteikumu 2.3. punktā minētā informācija, uz nomas tiesību pretendentu attiecas šo noteikumu 2.4. punkta nosacījumi vai nomas pieteikumā piedāvātais nomas maksas apmērs ir mazāks par publicēto nomas objekta nosacīto nomas maksas apmēru, Komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata.
	6. Ja Komisija konstatē, ka nepieciešamais papildu laiks, lai izvērtētu pieteikumu un nomas tiesību pretendentu atbilstību šo Izsoles noteikumu prasībām un publicētajiem iznomāšanas nosacījumiem, pēc pieteikumu atvēršanas Komisija paziņo laiku un vietu, kad tiks paziņoti rakstiskās izsoles rezultāti. Ja Komisijai nav nepieciešams papildus izvērtējums pēc visu pieteikumu atvēršanas, Komisijas priekšsēdētājs paziņo, ka rakstiskā izsole pabeigta, kā arī nosauc visaugstāko nomas maksu un nomas tiesību pretendentu, kas to nosolījis un ieguvis tiesības slēgt nomas līgumu.
	7. Komisijas sekretārs rakstiskās izsoles rezultātu paziņošanu protokolē.
	8. Iznomātājs nomas līgumu slēdz ar to nomas tiesību pretendentu, kurš piedāvājis visaugstāko nomas maksu. Nomas tiesību pretendents paraksta nomas līgumu vai rakstiski paziņo par atteikumu slēgt nomas līgumu ar Iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, uzskatāms, ka nomas tiesību pretendents no nomas līguma slēgšanas ir atteicies.
	9. Ja nomas tiesību pretendents, kurš piedāvājis augstāko nomas maksu, atsakās slēgt nomas līgumu, Iznomātājam ir tiesības secīgi piedāvāt slēgt nomas līgumu tam pretendentam, kurš piedāvāja nākamo augstāko nomas maksu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu tīmekļvietnē: <https://www.cesis.lv/lv/> .
	10. Nomas tiesību pretendents, kurš piedāvājis nākamo augstāko nomas maksu, atbildi uz šo Izsoles noteikumu 3.9. punktā minēto piedāvājumu sniedz 10 darbdienu laikā pēc tā saņemšanas dienas. Ja nomas tiesību pretendents piekrīt parakstīt nomas līgumu par paša nosolīto augstāko nomas maksu, viņš paraksta nomas līgumu ar Iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Iznomātājs 10 darbdienu laikā pēc nomas līguma parakstīšanas publicē informāciju tīmekļvietnē <https://www.cesis.lv/lv/> . Ja iepriekš minētajā termiņā nomas tiesību pretendents līgumu neparaksta vai neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies, un rīkojama jauna nomas tiesību izsole.
	11. Ja Komisija pēc visu pieteikumu atvēršanas konstatē, ka vairāki nomas tiesību pretendenti piedāvājuši vienādu augstāko nomas maksu, Komisija veic vienu no šādām darbībām:
		1. turpina izsoli, pieņemot rakstiskus piedāvājumus no nomas tiesību pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās pieteikumu atvēršanā, un organizē piedāvājumu tūlītēju atvēršanu;
		2. rakstiski lūdz nomas tiesību pretendentus, kuri piedāvājuši vienādu augstāko nomas maksu, izteikt rakstiski savu piedāvājumu par iespējami augstāko nomas maksu, nosakot piedāvājumu iesniegšanas un atvēršanas datumu, laiku, vietu un kārtību.
	12. Ja neviens no nomas tiesību pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu saskaņā ar šo noteikumu 3.11. punktu, Komisija pieteikumu iesniegšanas secībā rakstiski piedāvā minētajiem pretendentiem slēgt nomas līgumu atbilstoši to nosolītajai nomas maksai.
	13. Ja Izsolei piesakās tikai viens nomas tiesību pretendents, izsoli atzīst par notikušu. Iznomātājs ar nomas tiesību pretendentu slēdz nomas līgumu par piedāvāto nomas maksu, kas nav zemāka par izsoles sākumcenu.
	14. Izsoles rezultātus apstiprina pēc nomas līguma noslēgšanas Cēsu novada pašvaldības Attīstības un teritorijas plānošanas komisija un iznomātājs 10 darbdienu laikā pēc izsoles rezultātu paziņošanas informāciju publicē tīmekļvietnē <https://www.cesis.lv/lv/> .
2. **Nenotikusi izsole**
	1. Izsole atzīstama par nenotikušu, ja:
		1. izsolei nav pieteicies neviens izsoles dalībnieks;
		2. neviens no izsoles dalībniekiem, kas pieteicies izsolei, nepārsola sākumcenu;
		3. neviens no pretendentiem, kurš ieguvis tiesības slēgt nomas līgumu, nenoslēdz to noteiktajā termiņā.
	2. Izsole atzīstama par spēkā neesošu, ja Izsoles rīkošanā ir pieļauta atkāpe no Ministru kabineta Ministru kabineta 2018.gada 19.jūnija noteikumiem Nr.350 „Publiskas personas zemes nomas un apbūves tiesības noteikumi” un šajos Izsoles noteikumos paredzētās kārtības.
	3. Atkārtotas izsoles gadījumā Cēsu novada pašvaldības Attīstības un teritorijas plānošanas komisija ar atsevišķu lēmumu nosaka atkārtotās izsoles priekšmeta sākumcenu, to atstājot negrozītu vai samazinot.
3. **Sūdzību iesniegšana**
	1. Izsoles pretendenti var iesniegt sūdzību Cēsu novada Līgatnes apvienības pārvaldes (turpmāk -Iestāde) vadītājam par Komisijas darbībām 5 (piecu) dienu laikā no izsoles dienas. Ja sūdzība iesniegta pēc noteiktā termiņa, tā netiek izskatīta.
	2. Ja Iestādes vadītājs izskatot sūdzību konstatē, ka Izsoles komisija ir pieļāvusi atkāpes no Ministru kabineta Ministru kabineta 2018.gada 19.jūnija noteikumiem Nr.350 „Publiskas personas zemes nomas un apbūves tiesības noteikumi” un šiem Izsoles noteikumiem, tad Iestādes vadītājs pieņem lēmumu par Izsoles atzīšanu par spēkā neesošu, nosūtot paziņojumu visiem izsoles dalībniekiem uz viņu pieteikumā norādīto adresi.
4. **Pielikumi**
	1. Pielikums Nr.1 – Pieteikums dalībai rakstiskā izsolē (veidlapa);
	2. Pielikums Nr.2 – Nomas līgums (projekts);
	3. Pielikums Nr.3 – Nomas līguma pielikums – izkopējums no kadastra kartes.

Pielikums Nr.1

**PIETEIKUMS**

**dalībai rakstiskā izsolē**

**Nomas tiesību pretendents:**

Fiziskai personai – vārds, uzvārds, personas kods, deklarētā dzīvesvietas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Juridiskai personai vai personālsabiedrībai – reģistrācijas numurs, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kontakttālrunis un oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

persona, kura ir tiesīga pārstāvēt nomas tiesību pretendentu

(amats, vārds, uzvārds) vai pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums / vārds, uzvārds) piesaka savu dalību Cēsu novada pašvaldības pārvaldībā esošā nekustamā īpašuma “Pagasta zeme 23”, Līgatnes pagasts, Cēsu novads, kadastra Nr. 4262 003 0060 zemes vienības (kadastra apzīmējums 42620030060) daļas 0,690 ha platībā, **nomas tiesību rakstveida izsolē, ar izmantošanas mērķi - lauksaimniecībā izmantojamā zeme.**

**Apliecinām, ka**:

1. mums ir skaidras un saprotamas mūsu tiesības un pienākumi, kas ir noteikti izsoles nolikumā un normatīvajos aktos;
2. esam iepazinušies ar izsoles nolikuma, tai skaitā visu tā pielikumu, saturu, atzīstam to par pareizu, saprotamu un atbilstošu;
3. mums ir skaidras un saprotamas nolikumā noteiktās prasības piedāvājuma sagatavošanai, līguma priekšmets, līguma noteikumi un iznomātāja izvirzītās prasības nomnieka darbībai, līdz ar ko atzīstam, ka iznomāšanas komisija ir nodrošinājusi mums iespēju bez neattaisnojama riska iesniegt savu piedāvājumu izsolei;
4. piekrītam pildīt nolikumam pievienotajā nomas līguma projektā noteiktos pienākumus;
5. visas izsoles piedāvājumā sniegtās ziņas par pretendentu un tā piedāvājumiem ir patiesas;
6. neesam ieinteresēti citu pretendentu šai izsolei iesniegtajos piedāvājumos;
7. nomas tiesību pretendents piekrīt, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.
8. **plānotās darbības nomas objektā** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**PAR IZSOLĪTĀ ĪPAŠUMA NOMU PIEDĀVĀJAM ŠĀDU NOMAS MAKSU: \_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_) EURO BEZ PVN GADĀ.**

Pielikumā:

1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 4)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
| Paraksttiesīgās personas paraksts |  |
| Vārds, uzvārds |  |
| Amats |  |
| Datums |  |

***Nomas tiesību izsoles noteikumu 2.pielikums***

**ZEMES NOMAS LĪGUMS Nr.\_\_\_\_\_\_\_/2025/\_\_\_**

Cēsu novada Līgatnes pagastā 2025. gada \_\_\_\_. \_\_\_\_\_\_\_\_\_\_\_

 **Cēsu novada pašvaldība, nodokļu maksātāja reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV 4101, tās iestāde Cēsu novada Līgatnes apvienības pārvalde**, reģistrācijas Nr. 90000057333, juridiskā adrese: Nītaures iela 6, Augšlīgatne, Līgatnes pagasts, Cēsu novads, LV-4108, kuras vārdā saskaņā \_\_\_\_\_\_\_\_\_\_\_\_\_\_, turpmāk – Iznomātājs, no vienas puses, un

*<vārds, uzvārds>,* personas kods/reģistrācijas Nr.*,* juridiskā adrese*/*dzīvesvieta \_\_\_\_\_\_\_\_ turpmāk - Nomnieks, turpmāk abi kopā – Līdzēji, bet katrs atsevišķi – Līdzējs,

pamatojoties uz pamatojoties uz 2025.gada \_.\_\_\_ nomas tiesību izsoles rezultātiem (protokols Nr. \_\_\_) un Cēsu novada pašvaldības Attīstības un teritorijas plānošanas komisijas \_\_.\_\_.2025. lēmumu Nr. \_\_\_ noslēdz šādu zemes nomas līgumu, turpmāk – Līgums:

1. **Līguma priekšmets**
	1. Iznomātājs nodod un Nomnieks pieņem nomas lietošanā **-** nekustamo īpašumu “Pagasta zeme 23”, Līgatnes pagastā, Cēsu novadā, kadastra Nr. 4262 003 0060 , sastāvā esošā zemes vienības daļu ar apzīmējumu 4262 004 0060, platība 0,690 ha,turpmāk - Zemesgabals.
	2. Zemesgabals tiek nodots nomā ar mērķi: lauksaimniecībā izmantojamā zeme bez apbūves tiesībām.
	3. Nomniekam ir zināms Zemesgabala stāvoklis un dabā ar to ir iepazinies, zināmas Zemesgabala robežas, un šajā sakarā viņam nav nekādu pretenziju. Līguma neatņemama sastāvdaļa ir zemes robežu plāna kopija (pielikumā).

**2. Līguma darbības termiņš**

2.1.Zemesgabals tiek nodots nomā uz 6 (sešiem) gadiem. **Līgums stājas spēkā ar 2025.gada \_\_\_\_\_\_\_un ir spēkā līdz 2031.gada \_\_\_\_\_\_\_.**

2.2. Iznomātājs, izvērtējot lietderības apsvērumus, var pieņemt lēmumu pagarināt Līguma 2.1. punktā noteikto termiņu, ja Nomnieks ir bijis labticīgs un nav pārkāpis Līguma nosacījumus. Līgumu var pagarināt, ievērojot nosacījumu, ka Līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu.

**3.Norēķinu kārtība**

* 1. **Nomnieks maksā Iznomātājam nomas maksu \_\_\_ EUR (\_\_\_ *euro* \_\_ *centi*) gadā,** turpmāk -Nomas maksa.
	2. Nomnieks maksā Nomas maksu pa ceturkšņiem un maksājumi tiek sadalīti četrās daļās. Zemes Nomas maksa jāsamaksā līdz katra kalendārā gada 30. martam, 30.jūnijam, 30.septembrim un 30. decembrim saskaņā ar Iznomātāja izrakstīto rēķinu.
	3. Ja Nomnieks nav saņēmis rēķinu līdz attiecīgā mēneša 30.datumam, tas par to nekavējoties ziņo Iznomātājam, līdz ar to maksāšanas termiņš pagarinās proporcionāli rēķina saņemšanas kavējumam.
	4. Nomnieks papildus Nomas maksai kompensē pieaicinātā sertificēta vērtētāja atlīdzības summu par tirgus nomas maksas noteikšanu, veicot Iznomātājam vienreizēju maksājumu 150,00 EUR (viens simts pecdesmit *euro* 00 centi) apmērā bez pievienotās vērtības nodokļa (turpmāk – PVN). PVN nodoklis maksājams normatīvos aktos noteiktā kārtībā un apmērā. Samaksa veicama ar pārskaitījumu uz Iznomātāja rēķinā norādīto bankas kontu, 30 (trīsdesmit) dienu laikā no Līguma stāšanās spēkā brīža.
	5. Nomnieks papildus nomas maksai maksā visus nodokļus, tajā skaitā nekustamā īpašuma nodokli, citas nastas, kas saistītas ar Zemesgabala izmantošanu ievērojot Latvijas Republikas spēkā esošo normatīvo aktu regulējumu.
	6. Visi šajā Līgumā noteiktie maksājumi tiek uzskatīti par veiktiem, kad maksājuma summa ir pilnā apjomā ienākusi Iznomātāja bankas kontā.
	7. Par Līgumā noteikto maksājumu termiņu kavējumiem Nomnieks maksā Iznomātājam nokavējuma procentus 0,1 % apmērā no kavētās maksājuma summas par katru kavējuma dienu.
	8. Iznomātājs var vienpusēji mainīt[[1]](#footnote-1)\* nomas maksu vai citus saistītos maksājumus bez grozījumu veikšanas Līguma nosūtot paziņojumu:
		1. ja izdarīti grozījumi tiesību aktos par publiskas personas zemes nomas maksas aprēķināšanas kārtību un apmēru;
		2. ja izdarīti grozījumi pašvaldības lēmumos vai mainās zemes kadastrālā vērtība;
		3. ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā, ja pārskatītā nomas maksa ir augstāka par noteikto nomas maksu. (Ja nomas maksas noteikšanai pieaicina neatkarīgu vērtētāju un nomas maksa tiek palielināta, Nomnieks kompensē Iznomātājam pieaicinātā neatkarīgā vērtētāja atlīdzības summu.);
	9. Līguma 3.8.1. un 3.8.2. punktā pārskatītā nomas maksa stājas spēkā ar dienu, kādā noteikta attiecīgajos normatīvajos aktos.
	10. Līguma 3.8.3. punktā pārskatītā nomas maksa stājas spēkā 30 (trīsdesmitajā) dienā pēc paziņojuma nosūtīšanas Nomniekam.
	11. Ja Nomnieks nepiekrīt Līguma 3.8. punktā pārskatītajai nomas maksai, nomniekam ir tiesības vienpusēji atkāpties no Līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai nomnieks maksā nomas maksu atbilstoši pārskatītajai nomas maksai.
	12. Gadījumā, ja Līgums tiek izbeigts pirms nomas termiņa beigām, Nomnieks maksā nomas maksu un citus ar šo Līgumu saistītos maksājumus par faktisko nomas periodu.
	13. Iznomātāja maksājumu dokumenti (rēķini) tiek sagatavoti elektroniski un tie ir derīgi bez paraksta. Iznomātājam ir tiesības izmantot Nomnieka norādīto elektroniskā pasta adresi kā maksājuma dokumentu un sadarbības informācijas nosūtīšanas adresi.
1. **Iznomātāja pienākumi un tiesības**

4.1. Iznomātājs apņemas:

* + 1. nodot Nomniekam lietošanā Zemesgabalu;
		2. nepasliktināt Nomniekam Zemesgabala lietošanas tiesības;
		3. netraucēt Nomniekam lietot Zemesgabalu atbilstoši Līguma noteikumiem.
	1. Iznomātāja tiesības:
		1. kontrolēt, vai Zemesgabals tiek izmantots atbilstoši Līguma nosacījumiem, Cēsu novada pašvaldības saistošajiem noteikumiem un Latvijas Republikā spēkā esošajiem normatīvajiem aktiem;
		2. apsekojot Zemesgabalu, pārbaudīt tā stāvokli un Līguma noteikumu izpildi, atklājot pārkāpumu sastādīt aktu, ar ko iepazīstina Nomnieku;
		3. pieprasīt Nomniekam nekavējoties novērst tā darbības vai bezdarbības rezultātā radīto Līguma pārkāpumu sekas un atlīdzināt radītos zaudējumus;
		4. nosūtīt rakstisku paziņojumu par Līguma noteikto maksājumu izmaiņām;
		5. nomas Līguma darbības laikā, pamatojoties uz Nomnieka ierosinājumu, samazināt[[2]](#footnote-2)\*[[3]](#footnote-3)\* nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Ja Nomnieks Zemesgabalā veic saimniecisko darbību un samazinātas nomas maksas piemērošanas gadījumā atbalsts Nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai. Nomnieks kompensē Iznomātājam pieaicinātā neatkarīgā vērtētāja atlīdzības summu;
		6. neatlīdzināt Nomniekam Zemesgabalā ieguldītos finanšu līdzekļus;
		7. iekasēt Līgumā noteiktos līgumsodus vai piemērot citas sankcijas;
		8. izbeigt Līgumu ievērojot Līguma 6.2. un 6.4. punktā noteiktos nosacījumus.
1. **Nomnieka pienākumi un tiesības**
	1. Nomnieks apņemas:
		1. izmantot Zemesgabalu atbilstoši Līgumā noteiktajam mērķim un spēkā esošajiem normatīvajiem aktiem;
		2. noteiktajos termiņos maksāt nomas maksu, nekustamā īpašuma nodokli un citus Līgumā noteiktos maksājumus;
		3. ievērot Zemesgabala lietošanas tiesību aprobežojumus, ko izraisa tam noteiktie apgrūtinājumi un servitūti vai, ja tādi radīsies nekustamā īpašuma lietošanas laikā;
		4. neveikt Zemesgabala apstrādi ar pesticīdiem, herbicīdiem un minerālmēsliem;
		5. ar savu darbību neizraisīt Zemesgabala applūšanu ar notekūdeņiem, nepieļaut piesārņošanu ar atkritumiem un novērst citus zemes postošus procesus;
		6. nepieļaut Zemesgabala kvalitātes un tirgus vērtības pazemināšanos;
		7. uzturēt kārtību un tīrību Zemesgabalā un tam pieguļošajā teritorijā, atbilstoši spēkā esošajiem normatīvajiem aktiem;
		8. nepieļaut darbības, kas pasliktina citu zemes, ar kuru robežojas Zemesgabals, lietotāju vai īpašnieku zemes kvalitāti, vai aizskar to likumīgās intereses;
		9. atlīdzināt visus kaitējumus un zaudējumus, kas Nomnieka darbības vai bezdarbības dēļ nodarīti Iznomātājam, citām personām, sabiedrībai un videi.
	2. Nomniekam nav tiesības nodot Zemesgabalu apakšnomā citām personām vai citādā veidā piesaistīt tā izmantošanā trešās personas bez Iznomātāja rakstiskas piekrišanas.
	3. Nomniekam netiek piešķirtas pirmpirkuma tiesības.
	4. Nomnieks ir atbildīgs, ja Zemesgabala nepienācīgas izmantošanas un apsaimniekošanas dēļ rodas administratīvā, kriminālā vai civiltiesiskā atbildība.
	5. Nomnieks ir tiesīgs izmantot Zemesgabalu atbilstoši lietošanas mērķim, lietot no tā visus iegūstamos labumus.
	6. Nomnieks ir tiesīgs saņemt Eiropas Savienības un nacionālos lauksaimniecības atbalsta maksājumus par zemesgabalu, šī Līguma darbības laikā.
	7. Nomnieks ir tiesīgs Līgumu reģistrēt zemesgrāmatā. Izmaksas, kas saistītas ar nomas līguma ierakstīšanu zemesgrāmatā un attiecīgā ieraksta dzēšanu, sedz Nomnieks.
2. **Līguma grozīšana, papildināšanas un izbeigšanas kārtība**
	1. Līguma noteikumus, tajā skaitā darbības termiņu, var grozīt, Līdzējiem rakstiski vienojoties. Grozījumi Līgumā stājas spēkā pēc to noformēšanas rakstiski un abpusējas parakstīšanas.
	2. Iznomātājam ir tiesības, rakstiski informējot Nomnieku vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja:
		1. Nomniekam ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu;
		2. tiek pārkāpti Līguma nosacījumi;
		3. Zemesgabals bez Iznomātāja piekrišanas ir nodots apakšnomā;
		4. pret Nomnieku uzsākts maksātnespējas process vai tas atzīts par maksātnespējīgu, vai ir uzsākta Nomnieka likvidācija.
	3. Ja Līgums tiek izbeigts Noteikumu 6.2.1. - 6.2.3. apakšpunktos noteiktajos gadījumos Iznomātājs vismaz 1 (vienu) mēnesi iepriekš rakstveidā brīdina Nomnieku.
	4. Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, ja Zemesgabals nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai.
	5. Nomnieks ir tiesīgs vienpusējā kārtā izbeigt Līgumu, par to rakstiski paziņojot trīs mēnešus iepriekš.
	6. Beidzoties Līguma termiņam, vai arī ja Līgums tiek izbeigts pirms termiņa, Nomnieks nav tiesīgs prasīt jebkāda veida kompensāciju par ieguldītajiem izdevumiem vai zaudējumiem, kas radušies Līguma darbības laikā.
	7. Visus šī Līguma grozījumus Līdzēji sastāda rakstiskā formā, kas tiek pievienoti šim Līgumam un ir tā neatņemama sastāvdaļa.
3. **Noslēguma noteikumi**
	1. Strīdus, kas Līdzējiem rodas Līguma izpildes gaitā, vispirms risina sarunu ceļā. Ja Līdzēji nepanāk vienošanos, strīds nododams izskatīšanai Latvijas Republikas normatīvajos aktos noteiktajā kārtībā tiesu instancē. Līdzēji vienojas, ka pirmās instances tiesa, kurā izskatāmi strīdi par šo Līgumu vai tā izpildi, ir tiesa pēc atbildētāja atrašanās vietas.
	2. Līdzēji ir atbildīgi viens otram par līgumisko saistību pārkāpšanu, kā arī zaudējumu atlīdzību, saskaņā ar Latvijas Republikas spēkā esošajiem normatīvajiem aktiem.
	3. Līdzēji nav atbildīgi par līgumsaistību neizpildi un neizpildes radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par līgumsaistību izpildes neiespējamību minēto apstākļu dēļ Līdzējs rakstiski informē otru Līdzēju 5 (piecu) dienu laikā pēc šo apstākļu iestāšanās un, ja nepieciešams, vienojas par turpmāko Līguma izpildes kārtību vai izbeigšanu.
	4. Tiesiskās attiecības, kas nav atrunātas Līgumā, regulē saskaņā ar Latvijas Republikā spēkā esošajiem normatīvajiem aktiem.
	5. Ja Līdzējs maina adresi vai citus rekvizītus, kas minēti Līgumā, tas 5 (piecu) darba dienu laikā rakstveidā informē otru Līdzēju.
	6. Ja kāds no šī Līguma noteikumiem zaudē juridisko spēku, tas neietekmē pārējos noteikumus.
	7. Līdzēji ir izlasījuši Līgumu un piekrīt tā noteikumiem, kas tiek apstiprināts ar Līdzēju rekvizītiem un parakstiem.
	8. Pielikumā: Robežu plāns
	9. Līgums sastādīts <*tiks precizēts pie līguma parakstīšanas*>.

|  |  |
| --- | --- |
| IZNOMĀTĀJS | NOMNIEKS |

***Zemes nomas līguma pielikums***

**IZKOPĒJUMS NO KADASTRA KARTES**

Nekustamā īpašuma “Pagasta zeme 23”, Līgatnes pagasts, Cēsu novads, kad.Nr. 4262 003 0060 ,

Zemes vienības daļa ar kadastra apzīmējumu 4262 003 0060, platība 0,690 ha.



1. \* *Iznomātājam ir tiesības nemainīt nomas maksu vai citu saistīto maksājumu apmēru Līguma 3.9. punktā minētajos gadījumos, ja nomas maksas un citu saistīto maksājumu kopējais palielinājums ir mazāks nekā attiecīgā paziņojuma sagatavošanas un nosūtīšanas izmaksas.* [↑](#footnote-ref-1)
2. \*\* *Nomas maksu nesamazina pirmajos trīs gados pēc nomas līguma noslēgšanas.* [↑](#footnote-ref-2)
3. [↑](#footnote-ref-3)